﻿LITERATURA REALISMULUI SOCIALIST ŞI INIŢIATIVELE GRUPULUI „STEAUA” Asist univ drd Diana Câmpan Univ "1 Decembrie 1918", Alba Iulia "Corolarul conformismului e oficializarea Sau, adeseori, oficializarea e, dimpotrivă, un stimulent al conformismului Scriitorul e absorbit de maşina administrativă şi astfel capătă, treptat, un sentiment al privilegiatului - fie şi la nivelul mai mult decât modest, al standardului nostru de viaţă Şi acest sentiment începe să-i ghideze scrisul, asemenea ciudatului radar ce orientează zborul liliecilor Totul se petrece imperceptibil şi se consumă la un orizont obscur Dar leziunea e ireversibilă şi cu o evoluţie fatală Orice iluzie se refuză Într-o măsură mai mică sau mai mare suntem cu toţii pândiţi de această rugină…" notează, într-un interviu din 1973, A E Baconsky1 Cuvintele ascund în subsidiar decantările acelor mecanisme ale conştiinţei poetice care l-au ajutat să traverseze spaţiile unei culturi totalitare, căreia îi rămâne străină multă vreme dialectica sacrului Pentru că intrarea în teritoriul literaturii se face într-un moment infirm din punctul de vedere al validării esteticului ca normă, prestaţia baconskyană va sta sub semnul remodelării unei creativităţi de grup Este îndeobşte cunoscut că divorţul dintre cultură şi societatea de tip totalitar lichidează posibilitatea de supravieţuire a rostirilor intelectuale decisive în oricare sferă geografică şi puţine au fost pe continentul nostru şansele de a feri cultura de efectul coroziv al politicului Cu atât mai mult cu cât demersul cultural poartă stigmatele comunismului ca ideologie şi ale realismului-socialist ca metodă de creaţie Literatura română a anilor '50, până târziu spre anii '60, este degradată până aproape de starea de maculatură prin mezalianţa, devenită comandă socială, dintre creaţie şi ideologia de partid Dintr-o literatură perfect racordată cutezanţelor estetice europene în perioada interbelică, literatura română este brutal subsumată, la începutul anilor '50, doctrinei proletcultiste şi, implicit, vor fi suspendate legic toate contactele cu mişcarea literară a continentului Izolarea literaturii române se produce într-un moment de două ori nefast: terminarea războiului ar fi putut redeschide cultura română (fremătând de personalităţi cărora războiul le impusese starea de latenţă) către tămăduirea prin artă şi solidaritate intelectuală în timp şi spaţiu; în altă ordine de idei, pentru a-şi putea activa potenţialul creator, scriitorii români aveau nevoie de libertatea de creaţie şi de o realitate viabilă, cu reflexe adânci în spiritualitate, demnă să fie suport al creativităţii Sistemul politic instaurat în societatea românească, suferindă încă de rănile războiului, le oferă scriitorilor tocmai reversul: criza noţiunii de realitate, un artificiu promovat într-un soi de demenţă colectivă a activiştilor de partid, desemnând mai degrabă o realitate pe dos, utopică, paralelă cu existenţa reală Între anii 1947-1960 forurile politice, cu pseudoconştiinţa lor culturală, dezlănţuie ofensiva proletcultistă ca tactică de autoapărare în faţa inteligenţei scriitorilor, impunând mimetismul politic şi mediocritatea culturii în detrimentul esteticului Compromisul devine operant pentru mulţi dintre scriitorii majori care acţionează şi ei după acelaşi mobil: supravieţuirea În caz contrar, lipsa de obedienţă şi refuzul de a fructifica,- în creaţie şi în viaţă -, dogma ideologică, vor duce la stigmatizarea şi aruncarea lor la periferia culturii Au devenit din acest motiv "cazuri" o serie întreagă de autori şi de opere care, în opinia criticilor înregimentaţi şi încorporaţi sistemului (I Vitner, N Moraru, M Novicov, Ov S Crohmălniceanu, Paul Georgescu ş a ), s-au abătut de la normă: T Maiorescu, N Iorga, O Goga, E Lovinescu, I Minulescu, V Voiculescu, I Pillat, G Bacovia, T Arghezi, L Blaga, I Barbu, L Rebreanu, Aron Cotruş, Radu Gyr, N Crainic, M Eliade, G Călinescu, E Cioran, E Ionescu ş a Puţini au fost scriitorii care au reuşit să rămână verticali - ca statut şi ca moralitate - fără a-şi mutila opera, de cele mai multe ori dedicându-se altor cariere (cazul lui V Voiculescu, spre exemplu!) sau preferând elaborarea unei literaturi de sertar ori calea exilului Pentru scriitorii rămaşi activi (fie că poartă cu ei aura pleiadei interbelice, fie că sunt tineri talentaţi, proaspăt ieşiţi în ambianţa discutabilă şi absolut ostilă a literaturii proletcultiste), principiile realismului -socialist instituie omniprezenţa în producţiile literare a "eroului activist", diametral opus pesimismului sau abandonului, implicat activ în construirea noii societăţi de tristă amintire, omniscient şi …îmbibat până la saturaţie de slogane Numai că acest personaj aprioric este sortit, în virtutea doctrinei, să traverseze sub semnul regalităţii toate straturile literaturii, la discreţia lui, - chiar şi atunci când rămâne doar o prezenţă aluzivă, - aflându-se deopotrivă imaginarul poetic, largile desfăşurări narative ale prozei şi, nu în ultimul rând, întregul arsenal de instrumente rudimentar-şablonarde ale criticii Condiţionarea ideologică a literaturii face să funcţioneze cu succes un sistem de tabuizări şi un mecanism perfect elaborat de selectare, urmărire şi anihilare a oricăror fapte de cultură care trec de nivelul accesibilităţii sau nu răspund întru totul canoanelor şi liniei oficiale Pentru că acesta este fondul pe care se desfăşoară manifestările culturale pe care ne propunem să le reconsiderăm în prezenta analiză, suntem tentaţi să subscriem opiniei enunţate de M Niţescu în amplul său studiu Sub zodia proletcultismului Dialectica puterii referitoare la atitudinea de spintecare şi anihilare a conştiinţelor artistice ale vremii:" E greu de înţeles de unde venea această atitudine faţă de intelectuali şi de cultură în general A fost un fel de aversiune congenitală, instinctivă, o teamă superstiţioasă în faţa miracolului inteligenţei, al talentului, al personalităţii şi mai cu seamă o spaimă proletcultistă în faţa libertăţii de conştiinţă Aceasta a fost cauza esenţială a raporturilor anormale dintre regim şi intelectuali în perioada discutată Exponenţii lui simţeau că aceştia reprezintă o forţă mult mai subtilă, mai contagioasă, mai greu de controlat decât opoziţia vechilor clase, chiar atunci când nu se manifestă ca atare, o forţă pe care nu-şi poate permite s-o scape din frâu… "2 Aflaţi la fruntariile unui segment al românismului căruia patrimoniul cultural îi fusese dezolant maltratat în perioada blocajului horthyst, scriitorii ardeleni operează, imediat după război şi în anii ce urmează, cu alte priorităţi Îndelungata aservire socială şi obscuritatea culturală le oferă, paradoxal, exerciţiul privirii percutante, până la descoperirea în miezul conştiinţei estetice a unor intuiţii profunde pe care A E Baconsky, A Rău, V Felea, Aurel Gurghianu, Dumitru Micu, Ioanichie Olteanu şi toate forţele scriitoriceşti adunate în jurul lor nu se vor sfii să le divulge cu un pas înaintea celorlalţi consumatori de cultură… *** După eliberarea Ardealului de sub dominaţia horthystă, în ciuda caznelor sociale şi economice la care este supusă populaţia de naţionalitate română, setea de cultură rămâne un pivot pentru menţinerea verticalităţii intelectuale Primul impuls trebuia să fie orientat spre reechilibrarea raportului dintre populaţia română şi naţionalităţile conlocuitoare, primeia dintre ele fiindu-i discreditate o bună perioadă orice tip de manifestări culturale: revistele, şcolile, editurile Reîntoarse în oraşul de pe Someşul Mic, personalităţi valide ale culturii , scriitori de valoare precum Lucian Blaga, Emil Isac, Ion Agârbiceanu, Victor Papilian se vor izbi constant de psihoza unor oficialităţi care blochează apariţia unei reviste culturale a românilor ardeleni, în condiţiile în care se pun totuşi fără probleme bazele editurii maghiare "Ateneu" şi apare revista "Utunk", săptămânal de limbă maghiară Golul revuistic este superficial umplut de paginile acordate scriitorilor şi literaturii de ziarele clujene "Tribuna nouă" şi "Lupta Ardealului" Inevitabil însă, pe terenul minat al literaturii timpului, mecanismele multă vreme amorţite ale creaţiei încep să se activeze şi apar, alături de scriitorii interbelici, tineri intelectuali de talent eficient intraţi în sistemul de valori în formare şi încercând să devină prezenţe permanente în paginile ziarelor şi în cenaclurile clujene Viaţa culturală a Clujului este pigmentată favorabil cu activitatea a două cenacluri literare, unul condus de Ioanichie Olteanu pe lângă "Lupta Ardealului", celălalt înfiinţat pe lângă Tribuna nouă", sub îndrumarea lui Raul Şerban; ambele i-au reunit în şedinţele lor pe A E Baconsky, Aurel Rău, Victor Felea, Mircea Zaciu, Ion Brad, Al Andriţoiu, Aurel Gurghianu, Dumitru Mircea, George Munteanu ş a Catalizatorul atitudinilor estetice pare să fi fost tocmai tentaţia ieşirii din starea de alienare, apetenţa sporită a tinerilor intelectuali pentru transgresarea graniţelor impuse creatorilor şi ieşirea din anonimat Strategiile de pătrundere în epicentrul fenomenului cultural capătă o finalitate parţială în 1948, când se reuşeşte editarea unui supliment literar al ziarului de partid "Lupta Ardealului", la care îşi începe colaborarea şi Miron Radu Paraschivescu, viitorul redactor-şef al "Almanahului literar" Aprecierile de care se bucură publicaţia în rândul cititorilor slăbesc treptat rezistenţa forurilor superioare în faţa ideii de a se tipări o revistă de literatură la Cluj, astfel că în decembrie 1949 va ieşi la lumină primul număr al "Almanahului literar" Se vehiculează pe bună dreptate opinia că apariţia celor două mari reviste clujene ale deceniului al şaselea ("Almanahul literar" şi urmaşa lui, revista "Steaua") sunt rezultatul afirmării unei conştiinţe estetice colective, autentice, sfidătoare la adresa sistemului, dincolo de care se descifra o evidentă lipsă de obedienţă faţă de direcţionările socio-culturale şi politice impuse din exterior "Almanahul literar", ca "Revistă lunară de cultură a Uniunii Scriitorilor din Republica Populară Română, Filiala Cluj", porneşte la drum oarecum sub semnul rezervei şi al provizoratului, colectivul implicat direct în realizarea ei (A E Baconsky, M R Paraschivescu, V Felea, D Mircea) intuind că obligativitatea etichetării ca "Almanah" fusese o măsură de precauţie a sistemului care intenţiona îngrădirea potenţialului creator şi limitarea la o simplă activitate de "îndosariere" a unor materiale care nu ar fi putut excela prin autenticitate sau doze de originalitate periculoase Într-o cultură suferind de amnezii şi stări pe loc prelungite, Clujul literar se aşează de pe acum sub semnul spectacolului, o provocare permanentă pentru menţinerea verticalităţii intelectuale, în fond - un preambul la marile desfăşurări aşa-zis "frondiste" ale revistei "Steaua" de mai târziu Chiar dacă în anii 1950-1953 M R Paraschivescu, redactor-şef al "Almanahului literar", constata cu un hohot trist inevitabilitatea racordării actului creator la dogma ideologică, se simţea acut nevoia ca poetul şi criticul să primească permis de liberă trecere spre miezul evenimentelor, devenind actanţi principali într-un spectacol social şi cultural deocamdată haotic Regretatul profesor Cornel Regman, complice pe atunci la evenimente, îşi amintea erupţia de vitalitate pe care o vor moşteni-o toţi scriitorii din grupul stelist:" Într-o epocă în care formulele cele mai facile, mai la îndemână aveau drum deschis în literatură, iar fraza de ziar invadase literalmente stilul criticii, M R Paraschivescu se străduia, în perimetrul său de acţiune, să ţină piept tendinţelor de a impune literaturii o limbă calchiată, şablonardă, plină de poncife de import Mai ales că abuzul pătrunsese şi în redacţie, erau şi aici oameni grăbiţi, doritori să prindă trenul gloriei, să-şi pună în valoare mâncărimea de limbă literară"3 Chiar dacă în interiorul revistei se pune accent pe proprietatea expresiei şi pe valenţele stilistice ale textelor propuse spre publicare, revista rămâne tributară revendicărilor proletcultismului La rubrica permanentă "Poeţi şi Poezie", în creaţiile lui A E Baconsky, V Felea, Al Căprariu, Ion Brad, T Utan, Leonida Neamţu, se regăsesc constant temele în vogă ale "revoluţiei culturale": evocarea personalităţii lui Stalin, a Partidului, teme civic-partinice şi revoluţionar-comuniste Astfel, în chiar primul număr al "Almanahului literar" din decembrie 1949, Dumitru Micu vorbeşte în termeni mai degrabă patetici despre inovaţiile formale ale Apusului şi lipsurile culturii decadente căreia i se ploconise societatea burgheză, punând problema valorificării moştenirii literare (vom reveni asupra felului în care este înţeles acest concept în epocă!); în acelaşi număr, Emil Isac publică poemul de tristă amintire Scrisoare către Stalin, iar A E Baconsky va publica în paginile "Almanahului" puncte de vedere poetice partinice despre Lenin (Pe Lenin am să-l pot vedea), despre Revoluţia din Octombrie (Scriind în Octombrie), despre munca minerilor sau a celor de la Canalul Dunăre - Marea Neagră (Cântec despre odihnă, despre mineri şi despre mare, celebrul deja poem Baladă despre Barta Iosif şi ortacii săi, După două mii de ani), despre lupta pentru pace (Trei delegaţi, Despre Pace) sau despre omul nou, prins în activitatea lui de făuritor de lume (În poiana partizanilor, Balada alegerilor din Ferentarii de altădată şi de azi, Inscripţie pe un dosar) "Almanahul literar" încearcă să-şi respecte totuşi, în subsidiar, înclinaţia spre aprofundarea şi propulsarea elementelor real-valoroase ale literaturii române Nu poate fi trecut cu vederea faptul că numerele 2-3 (ianuarie-februarie 1950) şi nr 11 (ianuarie 1952) sunt numere omagiale la centenerul naşterii lui Eminescu şi, respectiv, al lui I L Caragiale, sau faptul că L Blaga însuşi, deşi se număra în opinia politrucilor între numele devenite "scandaloase" ale timpului, este curtat de "Almanah", fără rezerve ,să publice fragmente din traducerea lui Faust (ceea ce va şi face în nr 11 din 1953) Vom aprofunda în paginile următoare raţiunile pentru care, scos din rândurile academicienilor şi de la Catedra de Filozofie a Universităţii şi sortit unei derizorii activităţi de bibliotecar, Blaga va fi constant dorit, dincolo de oprelişti, drept colaborator al revistei "Steaua" Printre iniţiativele cu efecte prelungite în timp ale grupului de scriitori de la "Almanahul literar" trebuie accentuat tonusul şi spiritul de echipă, fructificarea la unison a numitorului comun în direcţia revigorării esteticului ca normă, dar şi înfiriparea unei atitudini critice reflectate în pânza culturală ţesută de scriitorii în discuţie la numeroasele consfătuiri, dezbateri sau şezători literare organizate în diverse medii culturale Atitudinile sunt oarecum similare celor junimiste ce vizau sedimentarea culturii ca habitat pentru mase Un stimul greu de neutralizat s-a dovedit a fi A E Baconsky încă din perioada colaborării sale la "Almanahul literar", când figurează deja pe "lista neagră", la capitolul "personalităţi incomode" În principal asupra lui cade vina orientării nesănătoase a scriitorilor clujeni, alunecarea pe panta apolitismului, reverenţele făcute în poezie formalismului şi cultului sinelui, abaterea primejdioasă a multora dintre articolele publicate în revistă de la linia ideologică Înţelegerea aspră a ceea ce alţii glorifică, ispita sincerităţii totale , nasc tot acum şi teribila dispută dintre "Viaţa Românească" şi "Almanahul literar", care va întreţine, la modul benefic, spiritul critic iniţiat şi acceptarea tacită a noului stil poetic conturat de Baconsky însuşi Resimţind acut îndepărtarea poeziei de făgaşul ei firesc şi vulnerabilitatea scriitorului comun în faţa unei false grile de valori, A E Baconsky şi colaboratorii săi pledează instinctiv, prin atitudine exterioară şi prin igiena scrisului, pentru dreptul de cetate al lirismului, ce fusese uzurpat programatic de înclinaţiile mutilante ale proletcultismului Duelul revistelor amintite este declanşat de Anatol Baconsky, cel care , în articolul intitulat Pe scurt (din nr 5(42),mai 1953 al "Almanahului literar"), trece prin propriul cod de lectură şi printr-un foarte ascuţit aparat critic, ciclul de 13 poezii "Pe scurt" semnate de Eugen Frunză în Revista Uniunii Scriitorilor Nu atât creaţia individuală şi creatorul în discuţie sunt punctele nevralgice, cât emiterea unor constatări referitoare la versificaţia scurtă, încheiată "cu poantă", care făcuse carieră Textul baconskyan poartă deja semnele unei hărţi mentale fine şi ale iscusinţei exegetice, autorul situându-se undeva la limita dintre eseistica alimentată cu ironii subtile şi demersul critic standardizat al momentului Intuiţia lui pare să deconspire in nucce deficienţele mijloacelor artistice, ca şi punerea semnului de egalitate grăbit între actul poetic şi emoţia găunoasă, depersonalizată, devenită comandă socială Lipsa de consistenţă şi absenţa travaliului stilistic este demascată ironico-alegoric, în spatele rândurilor ghicindu-se gestul contestatar care-i va da târcoale până la explozia interoară din 1956: "Au apărut poantele care încheie poezia de 2-3 strofe De cele mai multe ori poeziile de acest fel sugerează aruncarea ciocanului pe stadioanele de sport Asemenea aruncătorilor care, apucând firul de oţel cu greutatea la capăt, se rotesc de câteva ori şi abia apoi îl aruncă, tot aşa şi poeţii se pregătesc în primele 2-3 strofe ca să prezinte poanta din strofa finală Exerciţiul devine însă foarte înduioşător când la capătul firului nu este decât o biată greutate de o sută de grame Atunci eforturile poetului prealabile poantei, îl ameţesc şi de foarte multe ori se prăbuşeşte bietul spre marea tristeţe a criticilor "4 Autorul articolului va conchide că efectul multor texte modeste ca întindere poate fi o mare şi usturătoare plictiseală, mărturisindu-se în asentimentul cugetării lui Voltaire potrivit căreia toate genurile de poezie sunt bune ,în afară de cel plictisitor Nemulţumite şi oarecum frustrate, unele voci se vor grăbi să taxeze vehement activitatea de grup necorespunzătoare a poeţilor şi publiciştilor din preajma revistei clujene: " Totodată este cunoscut şi faptul că în paginile «Almanahului literar» şi-au găsit adăpost manifestări necorespunzătoare spiritului nou care domneşte în literatura noastră"; mai mult, defineşte în termeni foarte duri revista drept "organul personal de publicitate pentru reveriile intime, rupte de viaţă ale câtorva poeţi în căutare de originalitate cu orice preţ, convinşi că, cu cât te îndepărtezi de pământ, cu atât faci artă mai bună…"5 Gruparea de la Cluj va fi de acum tot mai asiduu blamată pentru greşelile ei ideologice şi criticile se vor înmulţi când A E Baconsky va publica în "Almanahul literar" un ciclu de şapte poeme care cuprindeau impresii dintr-o călătorie în R P Bulgară, poezii care, sunt de părere criticii de gardă, nu satisfăceau orizontul de aşteptare al cititorilor revistei Mutaţii şi confuzii de criterii se insinuau în special în poemele Manifest şi Rutină, poetul fiind tras la răspundere pentru lipsa de obedienţă şi intruziunea "intimismului" în creaţia sa poetică Paul Georgescu publică ,în nr 2711 din iulie1953 al "Scânteii",articolul coercitiv Căi neprielnice creaţiei literare Despre câteva numere ale "Almanahului literar" în care, deşi aminteşte rolul energiilor creatoare baconskyene, nu uită să stigmatizeze atitudinile poetului în baza unor consideraţii revanşarde:" Baconsky, crezând pe semne (sic!) că el cunoaşte îndeajuns viaţa , s-a depărtat de ea şi a început să publice versuri scrise într-un stil alambvicat, menit să acopere necunoaşterea vieţii şi lipsa de idei( ) În poezia Manifest nu pătrunde setea de viaţă şi avântul de luptă al tineretului din ţările capitaliste şi din întreaga lume ( ) În poezia Rutină , Baconsky înfierează versurile cenuşii şi plate care mai apar în reviste El se freşte însă să precizeze că aceste versuri se găsesc tocmai la poeţii care se rup de viaţă "6 La Cluj se va organiza de către Uniunea Scriitorilor, în 3-4 octombrie 1953, o dezbatere privitoare la evoluţia revistei şi la aşa-zisele "lipsuri" înregistrate în sectorul beletristic Mai mult, redacţia va publica în numărul imediat următor (nr 10 din octombrie 1953) articolul-concluzie cu nuanţă de "mea culpa" Cu privire la unele greşeli ale noastre” în care se punctează aspecte ale poeziei, prozei şi criticii găzduite de paginile revistei clujene, concluzionându-se prin măsurile concrete pe care colectivul redacţional îşi propune să le ia: "Analizând aceste lipsuri, colectivul redacţional a trecut hotărât la lichidarea lor, luând în acest sens o serie de măsuri menite să îmbunătăţească activitatea revistei, precum: asigurarea condiţiilor favorabile pentru toţi redactorii în scopul unei permanente legături cu viaţa; organizarea unor deplasări în oraşele Ardealului în vederea descoperirii noilor talente…"7 Atitudinea redacţiei pare să fi fost o soluţie optimă pentru a feri colaboratorii de cataclismele ce puteau fi declanşate de Uniunea Scriitorilor Includerea în articol a unor formulări referitoare la mult discutatele poeme baconskyene se constituie într-un scut ideatic pentru Baconsky însuşi, mai ales că Mihu Dragomir înrăutăţise situaţia într-o Scrisoare deschisă către tov A E Baconsky publicată în "Contemporanul"(nr 37(362) din 11 septembrie 1953 ) în care apostrofa preponderent demersurile scriitorului în vederea reaşezării după propriile principii a poeziei promovate de "Almanahul literar": "Atmosfera de imprecis, de gratuit domină din ce în ce mai mult poeziile „Almanahului literar” şi trebuie să spun că dumneata, tovarăşe Baconsky, îţi dai contribuţia din plin Ţi-am citit Poemele despre Bulgaria cu un legitim interes Sunt poezii reuşite ca În poiana partizanilor şi La Griviţa în care te-am recunoscut Dar restul ciclului mi-a provocat aceeaşi impresie neplăcută despre care vorbeam mai sus ( ) Cred că a te izola de literatura noastră, a denigra lucrările valoroase, a cultiva spiritul superiorităţii într-un grupuleţ, înseamnă a aluneca pe poziţii primejdioase, a lipsi, într-o bună măsură, frontul nostru literar, de unul din importantele puncte de sprijin, care poate şi trebuie să fie «Almanahul literar »"8 Dar nici în acest context Anatol Baconsky, susţinut moraliceşte de apropiaţii săi, nu-şi dezminte repulsia faţă de falsele reconcilieri şi continuă să scrie în zona mediană dintre proletcultism şi ceea ce criticii sistemului numeau "intimism" Repetatele atacuri asupra propriului stil îl determină chiar să-şi rafineze munca de laborator şi, sub mantia superficială a poeziei angajate, să evadeze în ironii subtile şi în dispreţ Confuzia de criterii îi repugnă lui Baconsky şi nu-i rămâne decât să găsească în propriul demers creator desenul din covor, disimulat în versuri şi camuflat în imagini greu de decodat pentru critici S Damian, criticul de bază al "Contemporanului", logaritmizează verdictul asupra acelui "altceva" baconskyan, culpabilizându-l în clasica terminologie şablonardă: "Dacă poetului îi place să-şi audă propriul său glas, să se admire singur şi să prezică drumul cântecului său peste veacuri, el este într-adevăr "personal" în creaţie, dar ceea ce scrie nu suscită interesul cititorilor, îi lasă profund indiferenţi Noi milităm pentru acea personalitate a poetului care să izvorască din adeziunea sa la lupta poporului, din spiritul său de partid…"9 Întreaga viaţă culturală românească resimte benefic în anii 1951-1952 şi mai ales după moartea lui Stalin procesul de relaxare, uşoara depolitizare şi ameliorarea dirijismului politic, însă Clujul anilor '53 este considerat a fi cel mai recalcitrant mediu scriitoricesc Spiritul de grup fortificat de la "Almanahul literar", starea de rezistenţă a scriitorilor clujeni în divorţ cu direcţionările partinice, devin serioase motive de temere, întreţinute şi de faptul că A E Baconsky era socotit drept "om plin de sine şi înapoiat ideologic" Măsurile de precauţie se iau repede, în iulie 1953 fiind organizată o amplă dezbatere la Secţia de Cultură şi Artă a CC al PMR, filiala Cluj a Uniunii Scriitorilor; într-un raport-analiză pe marginea activităţii scriitorilor clujeni se precizează că " O situaţie deosebit de gravă este la "Utunk" şi "Almanahul literar" Colectivele acestor două reviste nu prezintă garanţie pentru introducerea liniei partidului în publicaţiile respective (…) Iar în redacţia revistei "Almanahul literar" nu este nici un membru de partid, iar redactorul-şef A E Baconschi (sic!) a creat o gaşcă de câţiva snobi şi poeţi estetizanţi şi conduce revista după bunul lui plac"10 Se vorbeşte, printre măsurile severe propuse, chiar de mutarea lui A E Baconsky la "Contemporanul", unde ar putea fi ţinut sub observaţie sau neutralizat Nu se va întâmpla asta ci, din contră, iritarea creşte când împricinatul va iniţia serioase modificări - de conţinut, structură, format, stil - ale "Almanahului literar", concretizate prin apariţia, în aprilie 1954, a primului număr al revistei " Steaua", avându-l ca redactor-şef tocmai pe A E Baconsky Colectivul redacţional (acad Ion Agârbiceanu, Ion Breazu, Teofil Buşecan, acad C Daicoviciu, Aurel Gurghianu, Dumitru Isac, Lajos Letay, Dumitru Mircea, George Munteanu, Liviu Onu, Iosif Pervain, Aurel Rău - secretar general de redacţie, Tiberiu Utan) va pune bazele unui nou fenomen cultural ce se va constitui din mers, ca un dat firesc, într-o şcoală de literatură şi de bună conduită social-estetică Ia astfel fiinţă, continuând tradiţia "Luceafărului" din Transilvania, a "Gândirii" din perioada ei clujeană şi a altor reviste interbelice de valoare, o nouă demnitate estetică, o terapie prin cultură menită să anihileze frustrările, inerţia şi fraudele intelectuale sau morale de care suferiseră scriitorii momentului Sub conducerea lui A E Baconsky, grupul de scriitori de la revista "Steaua" oferă de la bun început, sub zodia spectacolului de fiecare zi, lecţii de cultură majoră, rafinată Deşi tinzând la eliberarea liricii de sub stigmatul a ceea ce A E Baconsky numea "poeţii îmbrăcaţi în uniformă, tunşi cu maşina zero şi porniţi în plutoane compacte să cucerească zările", colaboratorii şi membrii colectivului redacţional au înţeles că nu pot renunţa definitiv la oficialele intruziuni realist-socialiste însă, destinaţi să supravieţuiască, şi-au permis, prin strategii sofisticate, să impună degajarea de confuzia dintre ideologie şi estetic; scopul era creionarea esteticului ca normă unică şi anularea marii schisme dintre tradiţia literară românească şi decantările impuse de noul sistem Revista "Steaua" se infiltrează rapid în centrul de interes, contaminând benefic vecinătăţile culturale cu câteva repere esenţiale, rezultat al unei necesităţi istorice, sociale şi culturale şi şansă de afirmare a unui potenţial creator neînglodat în gesturi mutilante în plan moral Colectivul stelist îşi propunea, şi atunci ca şi astăzi, reactivarea unor mijloace de comunicare dintre creatorul şi receptorul de artă, ferite de prejudecăţi şi încorsetări, non-tangente la starea de compromis ideologic La capitolul "iniţiative", revista "Steaua" lansează, sub bagheta baconskyană, arpegii moderne, modele de creaţie şi de trăire; şcoală de viaţă întru literatură, cu alte cuvinte! Grila de atitudini culturale, dinamica disocierilor dintre caracterul "normat" , standardizat al creaţiei şi libertatea necesară creatorului vor incomoda indiscutabil forurile superioare, care văd pretutindeni acţiuni sfidătoare de răsturnare a canoanelor Se poate vorbi chiar de câteva scenarii revuistice care, prin spontaneitate şi acumulare lentă, vor conferi o nouă identitate colaboratorilor, un fel de mistică a intrării într-un joc considerat de alte reviste un lux, o atitudine "frondistă": reconsiderarea şi relansarea unor nume de scriitori tabuizate şi ostracizate, promovarea unui stil estetic şi a unor acte de creaţie elegante, crearea unui climat de lucru stimulativ şi exigent, realizarea unei breşe în poezia oficială prin reabilitarea discursului liric, racordarea la un demers critic nou, alinierea la complexitatea fenomenului cultural universal de care literatura română fusese dramatic despărţită RĂNILE CULTURALE SI TERAPIA LOR Obsesia diriguitorilor de a pune sub severe judecăţi şi interdicţii scriitori şi opere găzduite de edificiul odinioară puternic al literaturii române, devenise un serios factor coroziv ce favoriza inflaţia de pseudoartă care nu mai avea nimic în comun cu marile totemuri culturale A E Baconsky, în calitatea lui de mentor spiritual, proclamă, în lungile discuţii cu ucenicii de la "Steaua", necesitatea aşezării corecte a creaţiei lor într-o devenire, într-un continuum valoric Marele handicap vehiculat de poetul stelist este amnezia forţată, indusă de forurile conducătoare, încercarea de a anula conştiinţa că scriitorul trebuie să fie o suprafaţă culturală, îmbibată deopotrivă de tradiţia sedimentată de înaintaşi şi de modernitatea pe care-i este dat s-o contureze Destinul scriitoricesc activat de Baconsky trebuie să fie un avatar al stării de graţie, un capital cu reflexe adânci în plan social, însă nu pornind de la conceptul drag sistemului de "artist cetăţean", ci de la acela de "poeta faber" Stigmatizarea şi denigrarea prin emiterea unor false judecăţi de valoare a multora dintre scriitorii capitali ai literaturii române clasice sau interbelice le repugnă poeţilor şi criticilor de la "Steaua" Nu ne propunem să aprofundăm problema perceperii depreciative , umilitoare şi revanşarde a creaţiei unor scriitori români care fie refuzaseră strategia capului plecat în reverenţa făcută ideologiei, fie nu acceptaseră mutilarea operei , fie aleseseră calea exilului Minţile dogmatice îşi făcuseră din negarea personalităţii şi a operei lor obişnuinţă (punctăm doar printr-un scurt pasaj definitoriu pentru nefireasca mentalitate:" E limpede că poeziile decadente (s n ) scrise în perioada dintre cele două războaie mondiale de I Barbu, L Blaga, T Arghezi ş a nu pot sluji drept pildă unui scriitor care vrea să exprime un conţinut pozitiv, să făurească opere de înaltă artă… "11) Scriitorii din jurul lui Baconsky au înţeles însă că aruncarea la periferia culturii a oamenilor şi a operelor nu era altceva decât o atitudine de autoapărare în faţa inteligenţei, reacţie firească de îndepărtare a elementului de comparaţie, născută dintr-un complex clar de inferioritate al politrucilor sistemului La "Steaua" lucrurile nu vor sta aşa; sunt readuşi în discuţie, din unghiuri de vedere inedite, scriitori interzişi, scoşi din programele şcolare şi analitice pe motiv că arta lor este una decadentă, descinsă din oscilaţiile culturii burgheze repudiate sau, pur şi simplu, pentru că refuzaseră să facă gestul de adeziune ideologică; figurează printre ei L Blaga, G Bacovia, Mateiu I Caragiale, O Goga, N Iorga, T Maiorescu, I Minulescu ş a Revenim la afirmaţiile din paginile anterioare privitoare la exilul forţat al lui Lucian Blaga la periferia literarurii române…Atacurile la adresa poetului de la Lancrăm se bazau, printre altele, pe aşa-zisa înrădăcinare în ideologia burgheză şi pe faptul că poetul cochetează invariabil cu unele curente decadente, şi ele duşmance de moarte ale celor ce propovăduiau optimismul debordant al lumii noi în construcţie şi se protejau cu fervoare, speculând orice posibilitate de aprofundare a realismului socialist şi, respectiv, a materialismului dialectic şi istoric în filosofie Sunt nenumărate textele care au apărut în presa vremii, încercând să dărâme din temelie "răul" creaţiei blagiene; dar am ales ca punct de pornire a discuţiei un extras dintr-un articol apărut în "Scânteia" în 1954 , sub semnătura lui Nestor Ignat, articol care pune la zid fără menajamente opera poetului:"În scrierile lui Lucian Blaga, de pildă, şi-au dat întâlnire mai toate curentele decadente apusene filozofice şi literare Ce s-ar putea găsi "bun", "pozitiv" în teatrul lui Blaga - îmbinarea celui mai obscur misticism cu drame patologice freudiste - sau în poezia sa ceţoasă, plină de senzaţii morbide, de aspiraţia pierderii în neant, poezie în care omul e doborât în regnurile inferioare, e transformat în plantă sau mineral? Întreaga operă a lui Blaga (s n ) este expresia ideologiei burgheze şi este sortită să piară odată cu clasa pe care a slujit-o…" 12 Inutile orice comentarii pe marginea pertinenţei şi proprietăţii observaţiilor pseudocriticului amintit! L Blaga va onora mereu solicitările redactorilor de la "Steaua" În numărul 9 din 1954 al revistei, poetul publică , spre surprinderea lumii literare a timpului, Rânduri pentru pace, un text epurat de toate locurile comune pe această temă Modulaţiile ideatice ale articolului relevă un autor saturat de hegemonia şablonului şi a lipsei de consistenţă a artei, care întrezăreşte, prin prisma propriei fiinţe, o şansă de supravieţuire a umanităţii creatoare de frumos: negarea distrugerii ("…Patruzeci de ani m-am închinat creaţiei literare: am oroare de distrugere Am fost patruzeci de ani preocupat de problemele culturii; iubesc ce-i frumos şi urăsc un singur lucru: pustiirea Dar mai presus de orice iubesc pacea Pacea: singurul climat în care înfloresc energiile popoarelor, zâmbetul femeilor şi al copiilor" )13 Îi vor apărea ulterior lui Blaga în paginile revistei poemele Fântânile şi Mirabila sămânţă , Mică odă unei fete, Risipei se dedă florarul, Cerbul, Catrenele dragostei, Văzduhul seminţe mişca, Poveste ş a ) şi diferite traduceri: fragmente din Faust , două sonete shakespeariene (în nr 2 din mai 1954), pagini din lirica universală (poemul chinezesc din 2000 î e n Răsare soarele şi un vechi poem din Africa Centrală intitulat Povestea drumului, apărute în nr 8 din nov 1954), texte "Din poezia egipteană a sec III-IV î e n " (în nr 9 din dec 1954) La moartea lui Blaga, redacţia publică un emoţionant necrolog (nr 5 din 1961) iar cei 70 de ani de la naşterea poetului sunt consemnaţi şi ei printr-o "Notă" (nr 5 din 1965) Pe măsură ce creaţia blagiană este redată circuitului literar, diverşii critici ai redacţiei clujene vor surprinde în articole ample pagini inedite, recenzii, exegeze variate, pagini de corespondenţă menite să spulbere orice îndoieli privitoare la verticalitatea morală şi artistică a lui Lucian Blaga şi să deparaziteze opinia criticilor de morbul negării valorii concrete a creaţiei de ansamblu a gânditorului de la Lancrăm O atitudine similară va avea redactorul-şef al revistei "Steaua" faţă de un alt nume al poeziei interbelice, ostracizat şi el ca sursă a marilor tristeţi şi abandonuri: George Bacovia Despre Bacovia vor scrie studii în revista clujeană G Munteanu, A Rău, M Petroveanu, M Tomuş, V Felea, însă studiul baconskyan (A E Baconsky, Bacovia în "Steaua", nr 1, 1956, p 74-92) ţinteşte preponderent şansa criticului avizat, lucid, de a remodele orizontul perceptiv al cititorului de poezie bacoviană Dacă până acum Bacovia fusese privit cu infinite precauţii, ca reprezentant notoriu al decadentismului - şi repudiat, implicit, de promotorii realismului-socialist, - studiul lui Anatol Baconsky nu mai este tributar analizei unidirecţionale, ci implică activ toţi centrii de greutate şi toate instrumentele necesare criticului pentru conturarea unui profil scriitoricesc Pentru prima dată în anii "gloriosului deceniu" , "decadentul" Bacovia este smuls încorsetărilor, aşezat în vecinătatea unor Eminescu, Macedonski, Poe, Baudelaire, Rollinat A E Baconsky preferă descifrarea locului de intersecţie a vieţii poetului, privită în datele ei fundamentale, cu universul creaţiei, constatând că "poema ftiziei", " amărăciunea accentuată, străbătută de nelinişti", atmosfera depresivă pigmentată cu un umor amar, tonul sarcastic faţă de morala descompusă a societăţii burgheze îl plasează pe Bacovia în epicentrul celeilalte genealogii, aceleia a "poeţilor înclinaţi spre meditaţie şi interiorizare, întotdeauna sensibili la inflexiunile vieţii (…) aliniindu-se după Gr Alexandrescu şi Eminescu"14 Baconsky numeşte două determinante esenţiale ale poeziei lui Bacovia: conturarea unui mediu eminamente urban (oscilând între târgul provincial şi metropola capitalistă) şi conştiinţa tragică a vieţii Salvarea lui Bacovia este deplin întemeiată în momentul în care criticul stelist argumentează evadarea clară a poeziei bacoviene de sub zodia decadentismului propriu-zis: "… E greu să se conchidă că Bacovia a fost un decadent, un căutător de divertismente ieftine, îmbătrânite în raftul epigonilor lui Baudelaire (…) Falsul renume al lui Bacovia a constat întotdeauna într-o serie de abile denaturări provenite din tendinţa de a ascunde adevăratul substrat al poeziei sale "15 Puţin mai târziu, în 1957, la moartea lui Bacovia, A E Baconsky va publica în "Steaua" un necrolog menit să tragă linia şi să facă suma sensibilă a unui destin blamat şi traumatizat multă vreme:"…Omul a fost prea lipsit de acele facultăţi care te fac să răzbeşti în viaţă, ca să nu fi trăit ignorat, mereu în faţa dificultăţilor copleşitoare, mereu împărtăşind destinul celor umili (…) În timp ce el se mistuia în umbra apăsătoarelor foburguri, vanitatea şi parvenitismul literar decretau glorii şi confereau onoruri pe cât de răsunătoare, pe atât de efemere El nu le-a râvnit niciodată, nu le-a aşteptat şi nu le-a invocat…"16 Printre scriitorii decisivi care necesitau abolirea falselor judecăţi de valoare, intraţi în atenţia lui A E Baconsky şi a colaboratorilor săi, s-a numărat şi Mateiu I Caragiale, personalitate interbelică tonică, rămasă la discreţia criticii angajate care descoperea în el valenţe incontestabile ale decadentismului şi calofiliei Intuind înrudirea spirituală cu fiul lui Caragiale nu ca pe un accident cultural, ci ca fatum artistic, Baconsky elaborează un studiu prin care încearcă să acopere omisiunile de interpretare a creaţiei mateine, tălmăcind secvenţele existenţiale ale creatorului aflate mereu în tangenţă cu intimitatea textelor (A E Baconsky, Mateiu I Caragiale, în "Steaua", nr 1, 1958, p 14-17) În aceeaşi ordine de idei, criticul Dimitrie Vatamaniuc, şi el colaborator fidel al revistei "Steaua", îşi aminteşte că în toamna anului 1956 este informat de Anatol Baconsky că este în pregătire o ediţie selectivă din poeziile lui O Goga, colectivul clujean propunându-şi să iniţieze reintrarea poetului "pătimirii noastre" în circuitul public D Vatamaniuc este solicitat în prealabil să elaboreze un studiu amplu, publicat în paginile revistei şi devenit sursă a nenumărate controverse pe motiv că textul nu conţine referiri la activitatea politică a lui O Goga:" Am elaborat studiul Poezia lui O Goga, şi partea I, Începuturile literare, se publică în nr 1 din 1957 (p 78-88) sub semnătura Dumitru Drumaru, pseudonimul meu de atunci Continuarea nu se poate publica şi este oprită apariţia revistei pentru faptul că în studiu nu se făcea nici o referire la activitatea politică Chemat la forurile politice respective mi s-a cerut ca partea a II-a a studiului, Cântarea pătimirii noastre să se deschidă cu o condamnare explicită şi energică a activităţii politice a poetului " 17 Cu o "notă" folosită drept paravan, va fi publicată şi această a doua parte (în "Steaua", nr 2, febr 1957, p 61-83), la fel de golită de referiri politice, revista şi autorul asumându-şi riscul şi plăcerea învârtirii cuvintelor explicative aşa încât textul să scape de ochii ageri, dar inculţi ai cenzurii S-ar putea adăuga acestor manifestări vindicative şi faptul că redactorii "Stelei" moderează cu discreţie şi eleganţă, trecând adeseori printr-un sistem de stavile şi asumându-şi măşti adaptative, întâlniri cu Lucian Blaga, C-tin Noica, A Maniu, Eugeniu Sperantia ş a Toate atitudinile de acest fel converg spre ideea că fenomenul cultural al timpului necesita în regim de urgenţă conştientizarea obligativităţii de a se încadra în procesul de devenire, raportându-se programatic deopotrivă la etapele-rădăcină anterioare şi la ramificaţiile tinere cu acces la modernitate SPIRITUL CRITIC Discursul cultural în anii "gloriosului deceniu" şi până târziu, spre anii '60-'70, purta stigmatul regresiunii estetice, întreaga literatură română fiind aservită spiritului de partid şi transformată în purtătoare de cuvânt şi suport al acesteia Arta partinică, servituţile doctrinare, eliminarea libertăţilor de percepere estetică a lumii, supravegherea feroce a fenomenului literar, completate cu impunerea legiferată a dizgraţioaselor clişee lingvistice şi a instrumentelor şablonarde de analiză, se vor constitui într-o veritabilă maladie a culturii române a timpului Dintre toate sectoarele literaturii, critica pare să fi înregistrat cel mai fidel (şi mai dureros!) toate seismele culturii române, nepermiţându-i-se să se debaraseze de ideologia momentului şi devenind rapid scenă de manifestare a directivelor de partid, program teoretic subsumat "deschiderilor" teoretico-estetice ale realismului socialist şi, nu în ultimul rând, apendice al cenzurii Revista "Steaua" a primit repede în ochii opiniei publice calificativul de "revistă de critică literăra şi culturală", însă…o critică "pe dos", evadată din chingile dogmei şi condusă cu aplomb de un personaj totalmente incomod pentru presa centrală a vremii Anatol Baconsky propune, în sistemul de lucru din redacţia revistei, o nouă atitudine critică, o altă percepere a raportului scriitor - operă - cititor, depolitizarea treptată şi constantă a textelor apărute în paginile revistei, atrăgându-i puternice inamiciţii, mai ales că gestul era socotit unul frondist, ca rezultat al unor serioase decantări intelectuale şi spirituale Într-o vreme în care G Călinescu scrie în "Contemporanul" Cronicile optimistului şi nu ezită să vorbească despre misiunea socială a scriitorului în termenii dialecticii puterii, Leonte Răutu stabileşte linia oficială în cultura română de pe poziţii jdanoviste , Ion Vitner, şi el suferind de cameleonismul criticului înregimentat, îşi manifesta într-un stil urlător-pseudocult opiniile despre Eminescu (decretându-l inferior cvasi-necunoscutului poet Teodor Neculuţă), la "Steaua", în rubricile permanente "Cronica literară", "Note şi comentarii" şi "Recenzii", criticii şi poeţii deopotrivă (A E Baconsky, G Munteanu, Dan Costa, Ion Oarcăşu, M Tomuş ş a ) încercau să deplaseze demersul exegetic dincolo de şchiopătatul ideologic, tentând acele formulări valorice care vizau reaşezarea literaturii române pe coordonatele ei universale de care fusese privată multă vreme Mentorul echipei de la "Steaua" este, înainte de toate, o conştiinţă estetică /civică temeinic lucrată, în care germinează, aproape instinctual, cultul erudiţiei, mişcarea de apropiere de acel sistem de detabuizări culturale - ostile forurilor politice!- care loveau în falsele modele îmbălsămate ale timpului Nu de "aristocratism" este vorba în modulaţiile scrisului baconskyan, ci de o exigenţă calculată, programatică, în primul rând faţă de sine, şi impunându-se celor din preajmă ca posibil manual al bunei creşteri întru cultură A E Baconsky va conştientiza aşezarea grupului clujean într-un spaţiu tranzitoriu, ca şi imposibilitatea (morală, în primul rând) de a demola o stare culturală câtă vreme nu eşti apt să institui ceva credibil în loc Toate demersurile intelectuale, toate pledoariile pentru seriozitate, exigenţă şi evadarea din spaţiul lamentabil al prejudecăţilor s-au constituit tocmai într-un exerciţiu de sedimentare a unei secvenţe culturale credibile Veghind intrarea în cultură pe uşa din faţă a tinerilor talentaţi, A E Baconsky impune în redacţie şi colaboratorilor apropiaţi un traseu al perseverenţei intelectuale şi al câştigării credibilităţii de sine , încrederii în judecăţile de valoare despovărate de orice constrângeri ideologice Se pledează în primul rând pentru principiul calităţii discursului cultural:"…atât ca om cât şi ca scriitor A E Baconsky avea o ţinută publică şi literară care nu se dezminţea niciodată, o personalitate şi un stil de o perfectă coerenţă interioară (…), mereu consecvente faţă de un acelaşi principiu care îi însoţise tot timpul existenţa şi care era acela al situării sale, indiferent de împrejurări, la polul superlativ al calităţii Baconsky era foarte scrupulos cu tot ce ieşea de sub condeiul lui, ori cu tot ce avea legătură cu persoana lui…"18 O atitudine similară manifesta şi faţă de textul elaborat: "E adevărat că, mai ales în eseuri, scriitorul citează mulţi autori, face multe trimiteri la lucrări apărute pe alte meridiane sau prezente în diferite biblioteci din străinătate Dacă aminteşte de ele, înseamnă că le-a citit sau le-a văzut cu certitudine, căci altfel nu s-ar fi aventurat în afirmaţii"19 În mod evident, vocea baconskyană se voia o provocare pentru scriitorii apropiaţi, deveniţi actanţi într-un scenariu de tălmăcire prin Carte şi prin Viaţă a datelor esenţiale ale lumii, pe care creatorul de orice fel trebuie să le topească în creuzetul cunoaşterii prin artă Descifrăm printre rânduri gesturile unui Magister ludi deprins cu mirajul trecerii prin vămile cărţii , până la purificarea rostirii de sine libere:" În paginile "Stelei" , prin articolele sau prin menţiunile şi opiniile nesemnate, se spunea că rebutul literar nu poate fi salvat prin etichete de soiul vigoare epică ori lirism militant, contestându-se ierarhii care păreau de neclintit Sugestiile de lectură - primite prin intermediul citatelor, al cărţilor şi al autorilor chemaţi cu subtext în instanţa diferitelor studii - ne mobilizau săptămâni în şir la mesele din sălile de lectură ale Bibliotecii Universitare sau la ale bibliotecii seminarului de română (unde bibliotecarul, el însuşi om de cultură şi scriitor, zâmbea cu înţeles la cererile noastre) De regulă, citeam autori, nu cărţi: Arghezi, Blaga, Barbu, Pillat, Voiculescu, Eliade, Gib Mihăescu, Maiorescu, Lovinescu, Vianu, Călinescu ş a "20 A E Baconsky însuşi, într-un text publicat la inaugurarea rubricii "Opinii" a revistei "Steaua", exprimă răspicat necesitatea scuturării criticului de temerile privitoare la exprimarea unei judecăţi sau a alteia, situaţie definitorie (şi criticabilă!) pentru regimul burghez Rostirea unor opinii (în spatele textului intuim fina ironie la adresa cenzurii şi a punerii sub interdicţie a unor scriitori !) nu ar trebui să influenţeze sistemul de relaţii sociale, poziţia scriitorului în comunitate, nu ar trebui, cu atât mai mult, să pună între paranteze destinul nimănui Repulsia baconskyană vizează acel segment al "ultimilor mohicani ai lipsei de opinii care se îngrămădesc umili la uşile din dos ale culturii noastre"21 Cu alte cuvinte, o revenire în cheie actualizată la principiile junimiste şi chiar la mai îndepărtatele iniţiative ale "Daciei literare" privitoare la direcţionarea criticii către carte (ca artefact) şi nu către persoană (ca autor) Blocarea în formule şi sentinţe şablonarde, ca şi lipsa de opinie (şi, implicit, a curajului de a te rosti) sunt cel puţin la fel de dăunătoare culturii, ducând la desconsiderarea travaliului creator şi la împotmolirea într-un paradis al surogatelor de cultură Acelaşi A E Baconsky, în articolul Critica literară - gen beletristic , conchide că demersul critic este el însuşi lansare în zona frumosului, catharsis, critica literară fiind o variaţie, o ramificaţie a genului beletristic A trasa o linie sever-despărţitoare între critic şi scriitorul propriu-zis (primul nefiind în opinia autorului altceva decât mediatorul firesc dintre creator şi receptorul de artă) devine un gest absurd Demonstraţia distruge ideea statutului oarecum parazitar al criticului, cu instrumentele sociologului cultural : "În faţa operei literare, criticul trebuie să manifeste atitudinea pe care poetul o are în faţa realităţii pentru că literatura este acea realitate complexă şi multilaterală care trebuie să-l inspire, alimentându-i creaţia "22 Mai mult, este necesară o permanentă critică a criticii, tocmai pentru că nici criticul nu este ferit de cataclisme interpretative, nemeritatele afirmaţii degradante pe marginea unei opere literare fiind cel puţin la fel de periculoase ca şi poeţii care " banalizează realităţile noastre în versuri schematice şi şablonarde" Autorul demască "performanţele superficialităţii", "consideraţiile epidermice, scepticismul şi blazarea", "anacronismul stupid şi ostil", evidenţiind, pe bună dreptate, faptul că este necesară o desfăşurare critică stilată, aptă să descopere valorile din adâncimea operelor, fără a se limita la straturile superficiale ale acesteia Aşa se face că articolele teoretice şi critice găzduite de paginile revistei "Steaua" sunt de multe ori la antipodul opiniilor încetăţenite la acea vreme, propunând spre abordare perspective novatoare, moderne, inedite, în măsură să dezţelenească ogorul criticii realist-socialiste, blocată în sintagmele "omului nou", ale "eroului comunist" prins în procesul socialist de înaintare "pe cele mai înalte culmi de cultură şi civilizaţie"… „ RESURECŢIA ” LIRISMULUI Literatura "gloriosului deceniu" , - aproape în întregimea ei, - este modelată procustian după rigorile liniei de partid, lirismul ca stare culturală suferind de angoasele şi spasmele handicapului estetic dat de supunerea la normă Puterea miza constant pe lirica poeţilor, transformată în veritabilă sursă de propagandă ideologică, presupunându-se că poetul se livrează fără menajamente rostirilor omagiale, versului declamativ-retoric, odei înălţătoare, în defavoarea emoţiei şi a substratului profund ideatic şi afectiv al poziei Lirica angajată, intruziunea în spaţiul imaginarului poetic a unui întreg arsenal de eroi patrioţi, au încorsetat până la mutilare totală respiraţia lirică a momentului Maladia proletcultismului despărţise abuziv poezia românească a anilor 1950-1960 de aria modernă a creaţiei, simptomele concretizându-se în imposibilitatea aprofundării estetice a sentimentelor şi reducerea lor la simboluri superficiale, transformate în clişee Poezia realismului - socialist nu era nimic altceva decât o serie de variaţiuni pe aceleaşi teme obsedante, fundamentare a emoţiei pe un conţinut mai degrabă narativ, eminamente social-istoric Convergenţa consideraţiilor estetice, solidaritatea de breaslă şi acceptarea fără rezerve a opiniilor baconskyene despre starea poeziei, direcţionează activitatea de creaţie a poeţilor din jurul revistei "Steaua" spre statutul de …terapie de şoc pentru reanimarea lirismului autentic Deşi debutează sub semnul retoricii proletcultiste, A E Baconsky, I Brad, I Horea, A Rău, A Gurghianu, M Tomuş şi toţi ceilalţi vor fi primii care trag semnalul de alarmă şi declanşează revelaţiile unei forme lirice străină realismului - socialist ( ceea ce se numeşte în epocă "poezie de notaţie") şi ale unui imaginar poetic deparazitat de tabuuri , cu acces la intelectualizare şi "intimism", mergând până la hegemonia oniricului şi la exacerbarea sinelui Dacă ar fi să uzităm termenii lovinescieni, se poate vorbi practic de o "mutaţie a valorilor estetice", de libertate de creaţie prin eliberarea din chingile dogmei, de abrogarea convenţionalismului şi a declarativismului Se creease un precedent încă din paginile "Almanahului literar", unde se infiltraseră materiale poetice bulversante pentru habitudinile de lectură ale momentului, "poeme greşite", ce păcătuiau prin etalarea impresiilor personale Modelul liric propus de A E Baconsky şi de poeţii din preajma lui s-a născut dintr-o necesitate Vidul ideatic şi alienarea stilistică, formulele - şablon, clişeele poetice revendicau luarea de poziţie printr-o strategie solidă în vederea distanţării de comenzile partinice Poezia trebuia să-şi recapete statutul ei de limbaj primordial, refuzând să mai fie o comandă socială A E Baconsky însuşi teoretizează, în numeroase studii şi articole apărute în paginile revistei pe care o conduce, fundamentarea noului discurs liric Într-un număr din 1954, vorbeşte în termeni tranşanţi despre diferenţele majore dintre libertatea de creaţie în statele capitaliste şi ceea ce se vrea a fi act creator liber în societatea socialistă Textul ridică semne de întrebare adesea scandaloase pe marginea poziţiei autorului său, care taxează dur poetul occidental ce-şi etalează elanul creator sub pavăza "artei pure" devenită, totuşi, artă de consum ("Cei mai murdari dintre ei - poeţii din ţările capitaliste, n n - s-au consolat demult cu punga lor de dolari purtând nelipsită eticheta "artei pure" în numele căreia calomniază munca paşnică a Uniunii Sovietice şi a ţărilor de democraţie populară - bineînţeles în numele libertăţii Figurile lor sunt încă mult prea desgustătoare pentru a suscita o cât de palidă încredere şi chiar atunci când, pozând în vizionari, prorocesc marile dezastre atomice, sunt asemănători întru demenţă cu cei mai comuni dintre pensionarii penitenciarelor…”23 În acelaşi articol Despre libertatea de creaţie ("Steaua", anul V, 7 oct 1954) , Baconsky aduce în discuţie şi problema "temelor eterne" - natura, dragostea, moartea - cărora nu li s-au impus prohibiţii însă rerefierea conţinutului lor emoţional se datorează proastei selecţii a poeţilor, lor cerându-li-se racordarea temelor respective la realităţile timpului şi la dimensiunile lăuntrice ale "omului nou" ca celulă a societăţii:" Temele au rămas aceleaşi, concepţiile şi realităţile sunt însă profund schimbate şi dacă frecvenţa lor este încă timidă, faptul se explică prin insuficienta cunoaştere de către poeţi a sensurilor noi pe care asemenea teme le capătă în zilele noastre Ori (sic!) dacă e adevărat că ele nu pot fi rezolvate cu mijloacele simpliste ale proletcultismului gata oricând să le reducă la proporţiile meschine ale locului comun, nu e mai puţin adevărat că, privind înapoi spre ustensilele formaliste , care zac ruginite în obscuritatea anilor trecuţi, nu vom putea găsi niciodată accente autentice, noi, ale poeziei pe care o aşteaptă cititorul de astăzi… "24 În finalul articolului, autorul concluzionează că marea libertate a poetului român este aceea de a se identifica întru totul cu aspiraţiile şi victoriile cititorului virtual, aspect esenţial pe care creatorul trebuie să-l valorifice pentru a realiza o poezie nouă pe ruinele decadentismului şi ale lamentaţiei Lecţie despre poezia contemporană lui este şi articolul lui A E Baconsky intitulat Lirismul şi contemporaneitatea (în "Steaua", VI (62), 3 martie 1955), în care autorul se pronunţă împotriva "anecdotelor prefabricate streine (sic!) lirismului şi emotivităţii", declarând încă din debutul textului că pentru poetul autentic "poezia este lirică înainte de totate" În contextul discutării formulei lirice a momentului, readuce în atenţie perspectiva "temelor eterne", prin puterea exemplelor ce oglindesc vasta cultură a poetului demonstrând că " A ignora bogata gamă a sentimentelor intime înseamnă a mutila personalitatea eroului, a-l înfăţişa unilateral , diminuându-i adevăratele dimensiuni sufleteşti "25 Nu putem scăpa din vedere faptul că Baconsky însuşi va fi învinuit constant tocmai de intimism, schematism ori individualism… Chiar poemele publicate în primul număr al revistei "Steaua" (Salcâmi, Martie, Cândva, ca luna) atrag repede atacurile criticilor care constată ( în 1954 ! ) că poeţii clujeni s-au reorientat spre starea de reverie, melancolie, meditaţie, spre o poezie care cultivă valenţele sinelui profund al creatorului Vor fi luate împotriva lor măsuri coercitive, repudiată fiind de către critica oficială fisura periculoasă în monolitul liricii angajate şi alternativa la cronica rimată/ritmată: o poezie intelectualizată, care marşează pe emoţie şi pe dez-limitarea imaginarului poetic O breşă în discursul poetic standardizat va crea Baconsky şi în 1961 prin studiul său despre "declinul metaforei", studiu apărut în contratimp cu gesturile creatoare ale momentului, când metafora câştigase teren ca suport preferat pentru desfăşurările ideatice Însă autorul constată că tocmai folosirea abuzivă a metaforei crease degringolada estetică şi contribuise la demonetizarea figurii de stil, transformând-o într-un hibrid tropic obositor În plus - spune Baconsky - stilului nu-i poate fi conferită picătura de eternitate prin metaforă, cum creadea Proust, ci mai degrabă prin "fluxul emotiv", prin "rezonanţa emoţiei originare" (după formularea lui Holderlin) Se pledează implicit pentru simplitate stilistică, poetului cerându-i-se să activeze acele facultăţi care pot declanşa emoţia: confesiunea, recuperarea străfundurilor sufleteşti, perceperea sinestezică a lumii Apogeul despărţirii lui A E Baconsky de poezia angajată este dat de gestul multdiscutat, în cadrul Congresului Scriitorilor din RPR din 1956 Cuvântul rostit reprezintă de fapt o atitudine sintetică, rezultatul unor îndelungate analize estetice şi morale ale poeţilor clujeni Şi poate că, înainte de toate, o despărţire a poetului de sine, dincolo de care se ţese acel fir al Ariadnei care-l va scoate pe Baconsky la limanul supravieţuirii conştiinţei sale artistice, împăcându-l cu sine, dar aruncându-l dramatic în pânza fatală şi definitivă a cenzurii Poetul visează ordonat la ieşirea din aberantele corsete turnate peste potenţialul creator de către promotorii ideologiei Repudiindu-şi producţia poetică de sub auspiciile proletcultismului pe care o plătise tribut sistemului, pe un ton pseudo-autopersiflator şi mai curând sarcastic, A E Baconsky susţine în plenul lucrărilor accederea necesară la un alt statut al creaţiei şi al creatorului Şi cum la plecarea la drum lung e bine să ai socotelile încheiate, poetul sparge canoanele discursului Nu uită să folosească toate atuurile oratorice cu care fusese nativ înzestrat, pentru a se despărţi, la modul artistic şi demn în spectaculozitatea lui ,de propria creaţie ( evident, percepută ca produs regretabil din lunga serie de răbufniri proletcultiste la normă): " După părerea mea mult mai plăcut este să critici pe cineva, să-l înjuri chiar - cum spuneam noi în limbajul nostru cotidian - pentru lucrări proaste, decât să-l lauzi pentru cele slabe Pe mine personal mă poate lăsa complet indiferent felul în care mă prezintă şi mă apreciază tovarăşul Deşliu, salutând în special poemele mele despre mineri, adică Balada despre Barta Ţin să precizez în faţa dumneavoastră, că asemenea versuri le consider cu totul regretabile şi dacă, bunăoară, Dan Deşliu care le tot citează mereu ar fi ispitit să le revendice paternitatea, i le-aş ceda cu deosebită plăcere "25 Amintim că raportul lui Dan Deşliu despre realizările poeziei româneşti îl plasa pe Anatol Baconsky printre mentorii proletcultismului, fapt pe care cel din urmă îl tratează în plenul şedinţei cu toate instrumentele nude ale ironiei:" În concepţia proletcultului autohton, aşa cum o arată coraportul, amcinstea să conduc o formaţie proletcultistă puternică, alcătuită din poeţi ca Mihai Beniuc şi Veronica Porumbacu, Dumitru Corbea şi Aurel Rău Sunt copleşit de importanţa sarcinii acordate, pentru că veţi recunoaşte şi dumneavoastră, nu e uşor să fii în fruntea unor asemenea proletcultişti înrăiţi…"26 Ceea ce-l dezamăgeşte cel mai profund pe poetul clujean - şi nu ezită să afirme acest lucru - este degradarea liricii circumscrise invariabil realismului-socialist Teoreticianul vorbeşte în deplină cunoştinţă de cauză despre primejdia poeziei "de a degenera sub false auspicii realiste, în versificare pedestră a faptului cotidian, luat în totalitatea lui "27Poezia golită de perspectiva frumosului şi a absolutului, cu alte cuvinte Mărturiseşte poetul, în aceeaşi ordine de idei, greşeala de a fi făcut concesii sau chiar reverenţe "anecdotei povestite cu chicoteli şi în modul cel mai şugubăţ cu putinţă", mergând până la afirmarea publică a regretului pentru…înscrierea în normă: "Din această categorie fac parte şi Balada despre Barta, şi cea despre lăptari şi alte câteva penibile eşecuri ale începuturilor mele întru realism Le recunosc cu mâhnire şi jenă şi le regret" 28 Negarea de sine, breşa creată prin exemplul personal în poezia angajată a momentului vor duce fatalmente la mutarea abuzivă a poetului la Bucureşti Se declanşează astfel starea de exil a unui scriitor înrădăcinut la modul rafinat şi sublim într-un nou tip de cultură transilvăneană Rămâne însă în urma lui conduita nobilă a unui grup de poeţi care şi-au cizelat pornirile iniţial haotice acceptând tacit marea provocare baconskyană: tentaţia reabilitării lirismului şi accesul la filoanele modernităţii Aminteam, în deschiderea acestor consideraţii că, dacă literatura română a anilor '50 - '60 suferă de metastazele dislocării din scenariul evolutiv al trecerii fireşti de la o perioadă la alta, nu scapă nici de plutirea în derivă pe fondul literaturii europene şi universale Era lesne de înţeles că, atâta timp cât se cerea la modul imperativ limitarea la un nivel mediocru de creaţie şi la o mitologie de partid ţinând loc de suport tematic, discursul literar trebuia cu obligativitate smuls din rădăcinile sale puternic înfipte în solul fertil al literaturii universale În consecinţă, una dintre liniile teoretice şi metodologice directoare ale creaţiei scriitorilor şi ale activităţii revuistice a timpului viza limitarea înrudirii literaturii române la orizontul literaturii sovietice, singura care putea oferi datele esenţiale în planul tematic şi al tehnicilor de creaţie La "Steaua" interdicţia este ruptă în baza necesităţii afirmate fără rezerve ca scriitorul să intre într-un sistem de determinări ce ţin de fondul arhetipal al lumii Poezia însăşi, spune mentorul echipei clujene, este limbaj originar, o recompunere în planul imaginar şi spiritual a realităţii, o "realitate suprapusă" Judecata de gust este şi ea, în aceeaşi ordine de idei, un fapt de cunoaştere şi, aşa cum creaţia presupune naştere şi tălmăcire a nenumăratelor acumulări culturale, tot aşa emiterea ludecăţilor de valoare presupune o bună aşezare în cultură, o fiinţă plurală a criticului Către acest tip de personalitate care să se mişte lejer în toate domeniile spiritualităţii şi pe toate palierele intelectului tinde A E Baconsky atunci când instaurează în redacţia "Stelei" atmosfera de permanentă şlefuire intelectuală Îşi vor găsi loc în paginile revistei toate segmentele culturii române şi universale, A E Baconsky însuşi deschizându-se către lectori cu articole numeroase despre filosofi, istorici, pictori, sculptori, muzicieni (câteva dintre articolele semnate: Muzeul de artă din Cluj în nr 9, 1959, Grigorescu - articol publicat în 1957 la 50 de ani de la moartea pictorului, Pictura la E S P L A - notă elogioasă publicată în 1955 pe marginea unor reproduceri din N Tonitza şi Şt Dimitrescu, George Enescu - medalion publicat în 1960, la moartea artistului etc ) Dar , indiscutabil, marile satisfacţii le are Baconsky atunci când îşi poate propune ca suport pentru discuţii propriile puncte de vedere despre evoluţia literaturii universale Multora dintre apropiaţii de la "Steaua" le sunt puse în mână fără reticenţe cărţile exemplare ale literaturii , multe dintre ele trecute sub interdicţie de sistem sau sortite denigrărilor interpretative pentru că nu sunt conforme cu ritualurile ideologice A E Baconsky, A Rău, Şt Aug Doinaş, Eugeniu Sperantia, Petre Stoica, Petru Poantă, ş a vor fi număr de număr prezenţi în paginile revistei cu traduceri sau recenzii pe marginea unor texte depozitate în fondul literar european sau universal, trecând, prin achiziţii constante , dincolo de limitele literaturii sovietice devenită etalon Restituirea către publicul cititor a unor nume de mărime universală este, în contextul perioadei în discuţie, un gest de curaj Mai ales că receptarea creaţiilor e completată cu un excelent exerciţiu selectiv, scriitorii de la "Steaua" şi în primul rând A E Baconsky nesfiindu-se să -şi exprime preferinţele literare (pentru Rilke, Seferis, Pound, Lundkvist, Sandburg, Trakl, Pessoa, Valejo ş a ), aceasta neînsemnând expulzarea din centrul de interes a celorlalţi scriitori Gusturile variate ajung totuşi la un numitor comun atunci când , spre exemplu, prezintă cititorilor români pentru prima dată nume precum Borges, Seferis, Pessoa, poeţi nordici sau sud-americani, poezie coreeană clasică sau creaţii spaniole ori franceze ale scriitorilor contemporani Cultul acordat traducerilor din lirica universală , ca şi predilecţia pentru exegeza unor cărţi care au prilejuit mari întâlniri în planul conştiinţei estetice, vor marca accentuat paginile revistei - devenită focar de cultură universală -, prelungindu-se în intervenţiile baconskyene din "Contemporanul" sau din emisiunile radiofonice şi finalizate la modul sublim în cele două mari lucrări de sinteză a valorilor estetice universale : Meridiane (1965) şi Panorama poeziei universale contemporane (1972), în deschiderea căreia Anatol Baconsky nu va uita să creioneze lecţia sa despre apropierea de actul traducerii şi al analizei : "În fiecare strădanie a traducătorului se implică fatalul coeficient de trădare: poţi trăda cuvintele, rimele, frazele, ritmul sau virgulele poetului, cu voie sau fără voie…(…) Astăzi, când maşina electronică poate opera oricând juxte informative, traducătorul-poet se refugiază în spiritul textelor, crispat de o fidelitate interioară pe care nimenea nu i-o poate uzurpa E o împlinire, e o iluzie?"29 Pluteşte peste aceste rânduri spiritul major al lui Blaga, cel care, în articolul Cum am tradus pe Faust publicat în "Steaua" în 1957 , atenţionează că "Niciodată o traducere "notarială" a poeziei n-a izbutit să fie poezie Traducerea poeziei este o artă, ce se situează la drumul jumătate între artele interpretative şi artele creatoare Traducerea unei poezii sau este în sine şi prin sine poezie, sau nu este nimic Nu-mi pot imagina un traducător de poezie care să nu-şi iubească opera întocmai ca o creaţie originală "30 Despre arta de a-ţi iubi creaţia este vorba în toate desfăşurările literare şi artistice ale grupului din jurul revistei "Steaua" Nostalgia pentru creaţia autentică determină scriitorii clujeni să caute în toate faptele de cultură - anterioare, contemporane lor sau proiectate ca procese viitoare, - argumente pentru supravieţuirea prin originalitate şi specific naţional, chiar dacă se traversează perioade critice în care personalitatea scriitorului nu se sincronizează cu panorama socială şi politică Revenim obsesiv la cuvintele inedite ale lui A E Baconsky: "Scriitorul e un detector al fenomenelor nefaste care-şi fac apariţia în funcţie de cele mai diverse determinări conjuncturale şi ameninţă omul în condiţia lui cea mai elementară Asemenea fenomene apar oriunde Chiar şi formele cele mai desăvârşite de organizare socială şi politică, nasc permanent asemenea fenomene nefaste,, inerente însă oricărui act de terapeutică socială; ele sunt ceea ce medicii numesc fenomene secundare, adică reacţii negative care însoţesc foarte frecvent un act de medicaţie Putem vorbi despre degeneraea limbajului, a celor mai stringente mijloace de comunicare umană, fără să încercăm un frison? Nu în poezie ci în limbajul curent al oamenilor, cuvintele încep să-şi trădeze semnificaţiile şi să devină contrariul lor Paradox monstruos: victima şi asasinul au acelaşi limbaj…"31 NOTE : 1 Maria Luiza Cristescu, Restituiri Ultimele pagini ale unui manuscris de A E Baconsky, în "Vatra", nr 5, 1979, p 7 1 M Niţescu, Sub zodia proletcultismului Dialectica puterii, Humanitas, Bucureşti, 1995, p 164 1 Cornel Regman, La "Almanahul literar, în "Steaua", XXX,12/(391), dec 1979, p 11 1 A E Baconsky, Pe scurt , în "Almanahul literar", IV, nr 5, 1953, p 120-127 1 Mihai Gafiţa, Greşeli vechi în forme noi (în "Viaţa românească", nr 6, mai1953) apud Ana Selejan, Literatura în totalitarism 1952-1953, Ed Thausib, Sibiu,1995, p 177 1 Paul Georgescu, Căi neprielnice creaţiei literare Despre câteva numere ale "Almanahului literar" (în "Scânteia", nr 2711, 12 iulie, 1953) apud Ana Selejan, op cit ,p 137 7 ***Cu privire la unele greşeli ale noastre (în "Almanahul literar", nr 10(47),oct 1953) apud Ana Selejan, op cit , p 193 8 Mihu Dragomir, Scrisoare deschisă către tov A E Baconsky (în "Contemporanul", Nr 37(362), 11 sept 1953) apud Ana Selejan, op cit , p 179 9 S Damian, Glasul poetului (în "Contemporanul",nr 28(353), 10 iulie 1953)apud Ana Selejan, op cit ,p 175 10 Marin Radu Mocanu, Cazarma scriitorilor, Ed Libra, Bucureşti, 1998, ("Informaţie cu privire la dezbaterea organizată de filiala Cluj a Uniunii Scriitorilor") p 66-67 11 Ştefan Iureş, Câteva probleme ale creaţiei tinerilor scriitori (în "Scânteia", nr 2945 13 apr 1954) apud Ana Selejan, Literatura în totalitarism Anul1954, Fundaţia culturală FRONDE, Sibiu, 1996, p 167 12 Nestor Ignat, Cu privire la valorificarea moştenirii culturale (în "Scânteia", nr 3026, 16 iulie 1954) apud Ana Selejan, op cit , p 55 13 Lucian Blaga, Rânduri pentru pace în "Steaua", V, nr 9, 1954, p 3 14 A E Baconsky, Bacovia în Colocviu critic, ESPLA, 1957, p 55 15 idem, p 77 16 A E Baconsky, Bacovia în "Steaua", VIII, nr 6, iunie 1957, p 4 17 Dimitrie Vatamaniuc, Colaborarea la "Almanahul literar" şi la "Steaua" şi o chestiune de istorie literară în "Steaua", L, nr 11-12 ,1999, p 34 18 Mihai Gafiţa, în " Steaua", XXVIII, 12(367), dec 1977, p 23 19 idem ,ibidem 20 Mircea Braga, Cuvânt la "Rotonda 13" din 13 martie 1987 în "Manuscriptum", XVIII, nr 3(68), 1987, p 125 21 A E Baconsky, Despre opinii în "Steaua", VI, nr 1, ian 1955, p 113-116 22 A E Baconsky, Critica literară - gen beletristic în, "Steaua", VI, nr 5, 1955, p 90-95 23 A E Baconsky, Despre libertatea de creaţie, în "Steaua", V(57), 7 oct 1954,p 122 24 idem, p 123 25 A E Baconsky, Cuvânt la Congresul Scriitorilor în Colocviu critic, ESPLA, 1957, p 207-208 26 idem, ibidem 27 idem , p 209 28 idem , 210 29 A E Baconsky, Panorama poeziei universale contemporane, Ed Albatros, Bucureşti, 1972, p 18 30 Lucian Blaga, Cum am tradus "Faust", în "Steaua", an VIII(87), nr 5, mai1957, p 90 31 Maria Luiza Cristescu, art cit , p 7 